OpenLLM-France/wikimedia huggingface dataset:
# Stella (Itàlia)

Stella (en lígur: A Steja) és un comune (municipi) de la província de Savona, a la regió italiana de la Ligúria. A 1 de gener de 2017 la seva població era de 3.030 habitants i la seva superfície és de 43,68 km².
Limita amb els següents municipis: Albisola Superiore, Celle Ligure, Pontinvrea, Sassello i Varazze.

## Localitats

El municipi es divideix en cinc frazioni (localitats) diferents, conegudes com les cinque stelle (cinc estrelles):
Stella San Giovanni, adjacent a Albisola Superiore, és la seu de l'ajuntament. Sandro Pertini, el setè President de la República Italiana va néixer aquí i està enterrat en el seu cementiri.
Stella San Giustina, al nord de San Giovanni, està situada en una zona rica en boscos. El seu nom original era Danaveta i a l'Edat Mitjana era una possessió de l'Abadia de Santa Giustina, a Sezzadio.
Stella San Martino, es creu que és l'assentament més antic. Es troba en un turó a l'est de San Giovanni. Les cases i l'església parroquial tenen un rellotge de sol característic.
Stella San Bernardo és la part més occidental de Stella. Les muntanyes boscoses circumdants, riques en rierols, i les vistes panoràmiques que ofereix, el converteixen en un centre popular per als turistes.
Stella Gameragna és la que es troba més al sud i també la més propera al mar. El seu centre històric es caracteritza per carrers estrets.

## Referències

* ↑ Estadístiques població i altres: Istat - Istituto Nazionale di Statistica
* ↑ A 3 de juliol de 2008 aquesta secció és un resum de [Stella (Italia)#Frazioni] de la Wikipedia italiana.

## Enllaços externs

* www.comune.stella.sv.it/ Web del municipi
# Dahlgren (Virgínia)

Dahlgren és una concentració de població designada pel cens dels Estats Units a l'estat de Virgínia. Segons el cens del 2007 tenia 1.334 habitants.

## Demografia

Segons el cens del 2000, Dahlgren tenia 997 habitants, 456 habitatges, i 260 famílies. La densitat de població era de 340,7 habitants per km².
Dels 456 habitatges en un 24,8% hi vivien nens de menys de 18 anys, en un 41,2% hi vivien parelles casades, en un 11% dones solteres, i en un 42,8% no eren unitats familiars. En el 36,8% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,7% tenia menys de 18 anys, un 7,9% entre 18 i 24, un 30,6% entre 25 i 44, un 20,9% de 45 a 60 i un 17% 65 anys o més.
L'edat mediana era de 37 anys. Per cada 100 dones de 18 o més anys hi havia 95,6 homes.
La renda mediana per habitatge era de 49.545$ i la renda mediana per família de 53.500$. Els homes tenien una renda mediana de 45.714$ mentre que les dones 21.029$. La renda per capita de la població era de 25.928$. Entorn del 7,6% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dahlgren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Dahlgren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# De bèsties i bestioles

De bèsties i bestioles (títol original: All the Little Animals) és una pel·lícula britànica dirigida per Jeremy Thomas, estrenada l'any 1998 i basada en la novel·la del mateix nom de Walker Hamilton. L'any de la seva estrena, el film apareix a la selecció Un Certain Regard del festival de Canes. Ha estat doblada al català.

## Argument

El film es concentra en la història de Bobby Platt (Christian Bale) que intenta escapar del seu padrastre Bernard De Winter, sobrenomenat "El Gros" i interpretat per Daniel Benzali i que ha aprofitat la mort de la mare de Bobby per afirmar la seva crueltat i deixar la seva empremta psicològica sobre aquest, amb l'objectiu principal d'apropiar-se de l'herència que li toca de dret.

## Repartiment

* John Hurt: Mr. Summers
* Christian Bale: Bobby Platt
* Daniel Benzali: Bernard 'The Fat' De Winter
* James Faulkner: Mr. Stuart Whiteside

## Crítica

* "Dirigida pel prestigiós productor de 'L'últim emperador', Thomas s'estavella en el seu debut. La pel·lícula naufraga".

## Referències

* ↑ «De bèsties i bestioles». esadir.cat.
* ↑ «All the Little Animals». The New York Times.
* ↑ Altares, Guillermo El País.

## Enllaços externs

* De bèsties i bestioles a Goita què fan, ara!
# De casa en casa

De casa en casa és el periòdic local de l'Ajuntament de Picanya. Va començar a publicar-se l'any 1992. El seu objectiu, segons el propi ajuntament, és retre comptes de la gestió municipal davant la ciutadania i obrir una finestra des de la que les associacions i ciutadans poden donar a conéixer les seues activitats.
El periòdic es publica en paper reciclat i també compta amb una edició en format PDF disponible en la web de l'ajuntament. El periòdic està escrit parcialment en valencià i parcialment en castellà.
El De casa en casa és gratuït i es publica trimestralment. El director de la publicació des d'abril de 1999 és Robert Amoraga. Durant la seua existència el periòdic ha comptat amb redactors com Francesc Martínez, Tomàs Laguarda, Gerard Serrano, Carmen Amoraga, Miriam Cordero, Maxi Roldán o Tere Juan.
En abril de 2011, la Junta Electoral de València va dictar en contra de l'Ajuntament de Picanya per incomplir la normativa electoral en el periòdic local arran d'una denúncia presentada per Compromís. En abril de 2023, la Junta Electoral de València va ordenar retirar el De casa en casa per considerar que incomplia els criteris d'objectivitat i de transparència durant el període preelectoral.
La publicació De casa en casa va ser precedida per Picanya, butlletí municipal que es va editar entre els anys 1979 i 1987.
En el De casa en casa s'inclouen entrevistes a personatges picanyers de rellevància, notícies sobre les obres en el municipi, l'agermanament amb la ciutat occitana de Panasòu, esdeveniments esportius o culturals. Durant una època, la publicació també va contindre una vinyeta còmica sobre un gat dibuixada i signada per Robert Amoraga, així com espais de participació dels distints partits polítics i associacions de Picanya.

## Referències

* 1 2 3 4 Ajuntament de Picanya. «Periòdic local». [Consulta: 29 juny 2023].
* ↑ Ajuntament de Picanya. «Periòdic local». [Consulta: 29 juny 2023].
* 1 2 3 «CEL-HE-A0003 - De casa en casa». [Consulta: 29 juny 2023].
* ↑ «CEL-GP-A0006 - AMORAGA RUBIO, Robert». [Consulta: 29 juny 2023].
* ↑ «La Junta Electoral de zona dictamina contra l’ajuntament.», 19-04-2011. [Consulta: 29 juny 2023].
* 1 2 3 Simó, Nelo. «La Junta Electoral ordena retirar el periódico local de Picanya» (en castellà), 26-04-2023. [Consulta: 29 juny 2023].
* ↑ «CEL-HE-A0002 - Picanya Butlletí Municipal». [Consulta: 29 juny 2023].
# De bon tremp

De bon tremp és un drama en tres actes, original de Manuel Folch i Torres, estrenat per primera vegada al teatre Romea de Barcelona, per la companyia del Teatre Català, la vetlla del 14 de febrer de 1905.
L'acció passa en una masia de la muntanya catalana.

## Repartiment de l'estrena

Actors de repartiment.
* Madroneta: Concepció Llorente.
* Cisca: Maria Morera.
* Miona: Carme Jarque.
* Jaume: Miquel Rojas.
* Rafel: August Barbosa.
* Mossèn Àngel: Joaquim Viñas.
* Destruït: Pere Codina.
* Pó: Jaume Virgili.
* Queló: Joan Domènech
* Nando: Casimir Ros.
* veremadors, veremadores, trepitjadors, trepitjadores
* Direcció escènica: Miquel Rojas.

## Referències

* 1 2 «DE BON TREMP». Arxiu digital històric dels espectacles del Teatre Romea. [Consulta: 24 abril 2022].
# Moll de càrrega

Un moll de càrrega és un espai on es carreguen i es descarreguen camions o trens.

## Molls per a camions

Un moll de càrrega és un espai en un edifici o instal·lació on es carreguen i es descarreguen camions. Es troben normalment en edificis comercials i industrials, i magatzems particularment.
Els molls poden ser exteriors, rasants amb l'l'edifici o introduïts completament en el mateix. Són part del servei o de la infraestructura d'una instal·lació proporcionant típicament accés directa a les zones d'espera, magatzems i elevadors de càrrega.
Per facilitar la manipulació de materials, els molls de càrrega es poden equipar dels següents elements:
* Els límits . Protegeixen el moll contra dany del camió i també poden ser utilitzats com a guia pel conductor de camió quan fa marxa enrere.
* Nivell de moll . Una plataforma d'altura regulable usada com a pont entre el moll i el camió. Es pot gestionar via sistemes mecànics (molls), hidràulics o pneumàtics.
* Plataforma elevadora . Té la mateixa funció que un anivellador però actua de forma similar a una plataforma per permetre majors ajustaments d'alçada.
* Segells del moll . Blocs d'escuma compressibles contra els quals es recolza el camió quan està aparcat. Els
segells s'utilitzen en els molls a l'exterior en climes freds i proporciona protecció contra la climatologia.
* Sistema de restricció del camió o del vehicle. Un ganxo forta de metall muntat a la base del moll que enganxa el marc o al límit d'un remolc i evita que s'allunyi rodant durant les operacions de càrrega. Pot manejar via sistemes manuals, hidràulics o elèctrics. Aquest sistema pot substituir o treballar conjuntament amb les falques de la roda.
* Llum del moll . Una llum articulada mòbil muntada dins el que es fa servir per a proporcionar il·luminació dins el camió durant les operacions de càrrega.
Els magatzems que manegen càrrega paletitzada utilitzen un anivellador de moll de manera que els articles es poden carregar i descarregar fàcilment usant equipament mecànic (per exemple una carretó elevador). L'alçada més comuna del moll és d'1,20 fins a 1,30 metres, encara que també hi ha alçàries de fins a 1,40 metres. Quan un camió dona suport al moll, els extrems del moll i els límits del remolc entren en contacte i creen un buit. També, el terra del magatzem i la coberta del remolc poden no estar alineats horitzontalment. Un anivellador de moll omple el buit entre un camió i un magatzem per acomodar un carretó elevador.
On no és pràctica habitual instal·lar molls concrets permanents o per a les situacions temporals, és comú utilitzar una versió de moll sovint anomenat rampa.
* Un moll de càrrega en el Nou Edifici de Recerca, Harvard Medical School.
* Molls de càrrega
* Antic moll de càrrega de ferrocarril
* Moll cobert

## Referències

* 1 2 Sophia Greenbaum. Whole Building Design Guide: Loading Dock. National Institute of Building Sciences [Consulta: 26 febrer 2008].
# Itriaïta-(Y)

* No s'ha de confondre amb la itrialita-(Y), un mineral de la classe dels silicats..
La itriaïta-(Y) és un mineral de la classe dels òxids. Rep el nom pel seu contingut d'itri.

## Característiques

La itriaïta-(Y) és un òxid de fórmula química Y₂O₃. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema isomètric. La seva duresa a l'escala de Mohs es troba entre 5 i 6. Els exemplars que van servir per a determinar l'espècie, el que es coneix com a material tipus, es troben conservats al departament de ciències minerals del Museu d'Història Natural del Comtat de Los Angeles, a Califòrnia, amb número de catàleg 63272, i un d'aquestst és a les col·leccions del Museu Mineralògic Fersman, a Moscou, amb el número de registre 4147/1.

## Formació i jaciments

Va ser descoberta al riu Bol'shaya Pol'ya, al Districte Federal dels Urals, Rússia, en forma de cristalls aïllats de menys de 6 μm de diàmetre, com a inclusions en tungstè natiu. Es tracta de l'únic indret on ha estat trobada aquesta espècie mineral.

## Referències

* ↑ «Yttriaite-(Y)» (en anglès). Mindat. [Consulta: 3 desembre 2017].
# Nesbitt (Texas)

Nesbitt és una població dels Estats Units a l'estat de Texas. Segons el cens del 2000 tenia 302 habitants.

## Demografia

Segons el cens del 2000, Nesbitt tenia 302 habitants, 115 habitatges, i 83 famílies. La densitat de població era de 66,6 habitants/km².
Dels 115 habitatges en un 31,3% hi vivien nens de menys de 18 anys, en un 59,1% hi vivien parelles casades, en un 9,6% dones solteres, i en un 27,8% no eren unitats familiars. En el 27% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,2.
Per edats la població es repartia de la següent manera: un 27,2% tenia menys de 18 anys, un 9,3% entre 18 i 24, un 25,5% entre 25 i 44, un 23,5% de 45 a 60 i un 14,6% 65 anys o més.
L'edat mediana era de 38 anys. Per cada 100 dones de 18 o més anys hi havia 100 homes.
La renda mediana per habitatge era de 29.583 $ i la renda mediana per família de 50.833 $. Els homes tenien una renda mediana de 43.750 $ mentre que les dones 23.000 $. La renda per capita de la població era de 16.632 $. Aproximadament el 6,3% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nesbitt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Nesbitt». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Wolf's Rain

Wolf's Rain (ウルフズ・レイン, Urufuzu Rein, lit. ‘La pluja del llop’) és una sèrie d'anime emesa per primera vegada en el Japó el 6 de gener del 2003. Va durar una temporada completa de 26 episodis, i quatre més es van distribuir en DVD al Japó al gener i febrer del 2004, completant la història.
Originalment creada per Keiko Nobumoto, escriptor i editor (més conegut pel seu treball en la popular sèrie Cowboy Bebop), i que en paral·lel va publicar una versió manga de la història. La sèrie està disponible en DVD en els Estats Units, llicenciada per a la seva distribució per Bandai Entertainment. La banda sonora i efectes va ser composta per Yoko Kanno.

## Enllaços externs

* Pàgina oficial nipona de Wolf's Rain (Bones) Arxivat 2007-02-03 a Wayback Machine. (japonès)
* Pàgina sobre la sèrie (anglès)
# Jordi Amor

Jordi Amor i Cervera (Barcelona, 1982) és un escriptor català. Llicenciat en humanitats, ha viscut durant més de deu anys a Buenos Aires. En el 2016 va guanyar el Premi Documenta amb la seva primera novel·la El forat, una obra que narra la història d'un noi de trenta anys apàtic i en plena crisi que viu a la Barcelona perifèrica.

## Referències

* ↑ «EL FORAT - PREMI DOCUMENTA». Fundació llibreria Les Voltes. [Consulta: 19 abril 2020].
* ↑ «“M’agrada que un llibre em porti una mica al límit”», 07-04-2017. [Consulta: 18 abril 2020].
* ↑ «El forat de Jordi Amor». [Consulta: 18 abril 2020].
# Joan Vandellós i Jardí

Joan Vandellós i Jardí fou alcalde de Sant Boi de Llobregat per ERC. Fou fundador d'Esquerra Republicana de Catalunya a Sant Boi. Membre de l'Ateneu Enciclopèdic, fou elegit regidor el 1934 per la coalició d'ERC i Acció Catalana Republicana i després dels fets del sis d'octubre del 1934, s'exilià a França. Arran de la victòria del Front Popular, el febrer del 1936, tornà a Sant Boi, i el juny del mateix any fou nomenat alcalde. Durant la guerra tingué una actuació destacada, junt amb els seus companys, en defensa de molts santboians i santboianes. Les diferents mobilitzacions i lleves durant la guerra, va fer que cada cop més s'ampliés la franja d'edat dels 1500 santboians que va ser cridats al front. La incorporació de l'alcalde Joan Vandellós a files provocà que l'abril del 1938 deixés el seu càrrec, el qual fou ocupat per en Gaietà Mestres fins al final de la guerra. El 1939 marxà cap a l'exili, del qual no tornà fins a l'any 1973.

## Referències

* ↑ Informació al bloc històric Vilaboi XXI
* ↑ «Vides Santboianes. Editor: Ajuntament de Sant Boi.». Arxivat de l'original el 2008-09-07. [Consulta: 28 desembre 2007].
# Japoneuria unimaculata

Japoneuria unimaculata és una espècie d'insecte plecòpter pertanyent a la família dels pèrlids que es troba a Corea i Sibèria.

## Referències

* ↑ Uchida, 1990. Thesis 123.
* ↑ Zhiltzova, 1981. Trud. zool. Inst. Akad. Nauk 92:5.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ insects.tamu.edu (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Uchida, Stark & Sivec, 2011. Illiesia 7(5):65.
* Zhiltzova, 1995. Katalog tipovykh ekzemplyarov kollektsii zoologicheskogo instituta RAN. Vesnyanki (Plecoptera) (Catalogue of type specimens in the collection of the Zoological Institute, Russian Academy of Sciences. Plecoptera]) 14.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 octubre 2011].

## Enllaços externs

* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
* Perlidae Species Listing (anglès)
# Jean-Luc Molinéris

Jean-Luc Molinéris (Grenoble, 25 d'agost de 1950) va ser un ciclista francès, que fou professional entre 1971 i 1977. Durant la seva carrera professional destaca la victòria en una etapa del Tour de França de 1974. El 1976 guanyà la París-Bourges.
És fill del també ciclista Pierre Molinéris.

## Palmarès

* 1971
** 1r a l'Étoile de Bessèges
* 1972
** 1r a l'Étoile de Bessèges
* 1974
** 1r a Ambert
** 1r a Concarneau
** Vencedor d'una etapa al Tour de França
** Vencedor d'una etapa al Tour de l'Oise
* 1976
** 1r al GP de Peymeinade
** 1r a la París-Bourges

### Resultats al Tour de França

* 1974. Abandona (20a etapa). Vencedor d'una etapa
* 1976. Abandona (15a etapa)
* 1977. Abandona (17a etapa)

### Resultats al Giro d'Itàlia

* 1973. 60è de la classificació general

## Enllaços externs

* Fitxa de Jean-Luc Molinéris a sitiodeciclismo.net
* Fitxa de Jean-Luc Molinéris a procyclingstats.com
# Joaquima Casas Carreras

Joaquima Casas Carreras (Sant Martí Sacalm, Selva, 17 de juny de 1951) és una atleta catalana especialitzada en curses de fons, amb més de quaranta anys de carrera esportiva.
Nascuda a Sant Martí Sacalm el 1951 i establerta a Sant Feliu de Pallerols, Joaquima Casas, la gran de quatre germans, filla de Siset i Rosita, fou la primera dona d'Espanya a aconseguir acabar la marató per sota de les tres hores. Debutà en la primera marató popular de Catalunya, a Palafrugell, el 1978, va guanyar la marató de Barcelona de 1980, 1985 i 1987, aconseguí sis títols catalans de marató (1980, 1981, 1983, 1986, 1987, 1998) i tres Campionats d'Espanya de 20 km (1982, 1983, 1984). Va arribar a quedar en l'11è lloc en el campionat mundial.
La seva millor marca la va obtenir el 1987 a Carcassona amb 2h.43m.1s. i la va revalidar després a Barcelona. Establí set rècords de Catalunya de marató i un de 100 km que també fou plusmarca estatal (1992). És l'atleta catalana amb més maratons disputades (més de 160).
El 2012 se li reconeix la trajectòria com a esportista amb el lliurament per part de la Generalitat de Catalunya de la Medalla de l'Esport.

## Referències

* 1 2 «Joaquima Casas Carreras». Enciclopèdia de l'esport català. Barcelona: Grup Enciclopèdia Catalana.
* 1 2 3 Martí, Rosa. «Quima Casas: "Cuando empecé, nadie me entendía. Decían que estaba loca"» (en castellà). Runner's World, 24-01-2020. [Consulta: 19 abril 2021].
* ↑ Pucurull, Miquel «Las pioneras del maratón en España». Running, 29-04-2013. Arxivat de l'original el 18 de juny 2017 [Consulta: 18 maig 2017].
* ↑ Mas, Dimas. Mi Primer Maratón: Experiencia y Ciencia de una Carrera Mítica. Editorial Paidotribo, 12 d'abril de 2001, p. 65–71. ISBN 978-84-8019-594-2.
* ↑ «La Generalitat reconeix la trajectòria a quinze esportistes de les comarques gironines en les Medalles de l'Esport». Generalitat de Catalunya, 21-06-2012. [Consulta: 18 maig 2017].
# Johnstown (Ohio)

Johnstown és una població dels Estats Units a l'estat d'Ohio. Segons el cens del 2000 tenia 3.440 habitants.

## Demografia

Segons el cens del 2000, Johnstown tenia 3.440 habitants, 1.396 habitatges, i 932 famílies. La densitat de població era de 635,5 habitants per km².
Dels 1.396 habitatges en un 35,2% hi vivien nens de menys de 18 anys, en un 50,1% hi vivien parelles casades, en un 12,7% dones solteres, i en un 33,2% no eren unitats familiars. En el 29,1% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,98.
Per edats la població es repartia de la següent manera: un 26% tenia menys de 18 anys, un 8,3% entre 18 i 24, un 29,5% entre 25 i 44, un 21,6% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 85,4 homes.
La renda mediana per habitatge era de 43.651 $ i la renda mediana per família de 55.326 $. Els homes tenien una renda mediana de 37.344 $ mentre que les dones 25.543 $. La renda per capita de la població era de 19.777 $. Aproximadament el 4,3% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Johnstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Johnstown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].